Kandideeri kohalikud uudised müügikonsultandiks!21. september 2021
Äripäev rajab üle Eesti kohalikud uudisveebid. Selle suurprojektiga loome arvukalt uusi töökohti.
Liitu meie meeskonnaga ja tule kohaliku uudisveebi müügikonsultandiks!
Ootame Sind tööle, kui:
- Sind iseloomustavad enesekindlus ja hea läbirääkimisoskus;
- oled harjunud püstitama endale eesmärke;
- Sul on hea veenmisoskus ja saavutad inimestega hea kontakti;
- aktiivne müügitöö pakub Sulle positiivset elamust;
- oled aktiivne ja sõbralik suhtleja;
- Sul on soov ja tahe pidevalt edasi areneda.
Omalt poolt pakume:
- Tööpäevad moodsas kesklinna kontoris E-R neli tundi pikad, seega jääb Sul aega tegeleda oma ettevõtlusega, käia koolis või pühenduda perele.
- Head väljaõpet – esimesed tööpäevad algavad põhjaliku väljaõppe ja parimate praktikate jagamisega, mida saad enda töös kasutada ning mis saavad olema toeks Sinu müüginumbrite kasvatamisel.
- Võimalust osaleda Äripäeva konverentsidel ja koolitustel, et enda teadmisi pidevalt täiendada ning hoida silmaringi avarana.
- Sulle soodsaid sportimisvõimalusi üle Eesti, et pea püsiks selge ja meeled värsked.
- Puhkust 35 päeva aastas, et koguda energiat ja keskenduda iseendale.
Kandideerimiseks saada oma CV hiljemalt 5. oktoobriks. Lisainfo [email protected] märksõnaga „KU müügikonsultant“, personalispetsialist Brigitta Rosin.